Arutelu:Katalüsaator

message: Katalüsaator - aine, mis muudab (enamasti suurendab) reaktsiooni kiirust, vabanedes reaktsiooni lõpuks esialgses koostises ja koguses. --kanakukk 16. jaanuar 2009, kell 19:52 (UTC).
---
Katalüsaatori toimel võivad reaktsioonid nii kiireneda, aeglustuda kui ka katkeda
Katalüsaatori puhul ikka räägitakse reaktsiooni kiiruse tõstjast.
Aeglustaja on inhibiitor. See 44 aastat tagasi välja antud Nõukogude entsüklopeediale viitav definitsioon on ilmselt vale mumeelest--Mustvalge (arutelu) 10. mai 2015, kell 21:23 (EEST)
replies: text: Miks see peaks olema vananenud? Ka inhibiitorid on katalüsaatorid, ka hiljuti välja antud TEA entsüklopeedia kinnitab seda. Andres (arutelu) 10. mai 2015, kell 23:31 (EEST)

text: Ma vaatan, et sõna "katalüsaator" kasutatakse kahte moodi. Mõnikord see hõlmab inhibiitori, mõnikord vastandub sellele. Andres (arutelu) 10. mai 2015, kell 23:42 (EEST)
replies: text: :Veel vanem kui nõuka entsüklopeedia, 1967. aastal väljaantud 'Füüsikaline keemia ja kolloidkeemia' (A. G. Kulman) ütleb et 'On olemas aineid, mille viimine reaktsioonikeskkonda kutsub esile reaktsiooni kiiruse tunduva suurenemise. Selliseid aineid nimetatatakse katalüsaatoriteks...' keemiliste protsesside aeglustajaid nimetatakse seal inhibiitoriteks.

text: :Mõnes kohas on reaktsiooni aeglustajaid nimetatud ka 'negatiivseteks katalüsaatoriteks', kuid mida ei soovitata kasutada.

text: :1977. a J. Tohveri teos 'Üldine biokeemia' väidab et 'Aktivatsioonienergia madaldamise ülesannet biokeemilistes reaktsioonides täidavad spetsiifilised katalüsaatorid - ensüümid'. Kaldun arvama et keemikud mõtlevad katalüsaatori all just reaktsiooni aktivatsioonienergia vähendajaid ehk reakts toimumise soodustajaid.

text: :Kuid paistab siis et kirjanduses on vastuolud. Soovitaks juhinduda mõnest keemiaõpikst--217.71.46.22 11. mai 2015, kell 00:56 (EEST)

text: Põhimõtteliselt võib ju mõnel juhul mõne katalüsaatori lisamine reaktsioonisegusse aeglustada või isegi peatada algse reaktsiooni kui ta nö. 'lööb üle' algse reaktsiooni toimumise, ehk reageerib substraadi ära. Kuid see oleks vist kaudselt inhibeerimine või konkureerimine.--217.71.46.22 11. mai 2015, kell 01:20 (EEST)
Kasutaja:Elvim on keemik ja oskab vast kommenteerida. Andres (arutelu) 11. mai 2015, kell 02:01 (EEST)

text: Kas TEA entsüklopeedia ei ütle midagi sellist, et ″Üldiselt on katalüsaatorid reaktsiooni kiirendavad ained, kuid on ka nn negatiivseid katalüsaatoreid, mis reaktsiooni aeglustavad (inhibiitorid)″

text: See 'nn negatiivne katalüsaator' on nagu omaette mõiste ja sünonüümne inhibiitorile mitte katalüsaatorile. See 'üldiselt' seal TEA lauses ajab segadusse, negatiivne katalüsaator ja katalüsaator pole samad, kuigi jah, mõlemas nimetuses esineb 'katalüsaator'. Pakun et Nõukogude entsüklopeedias on midagi sarnast öeldud ja siis on viitamisel valesti aru saadud. Arvan nii.--Mustvalge (arutelu) 11. mai 2015, kell 05:09 (EEST)
replies: text: : "Negatiivne katalüsaator" on muidugi "inhibiitori" sünonüüm, aga mina saan TEA-st küll nii aru, et ka negatiivsed katalüsaatorid on katalüsaatorid. ENE-s öeldakse seda veel ühemõttelisemalt, vaata . Andres (arutelu) 11. mai 2015, kell 09:37 (EEST)

text: Sealt võib tõesti välja lugeda et katalüsaator on miski mis lihtsalt muudab reaktsiooni kiirust. Kuid samas, artiklis seisab --võtab reaktsioonist osa alandades protsessi potentsiaalset energiat...

text: Füüsikaliselt nimetatakse protsessiks üleminekut ühest seisundist ehk olekust teise, seega, kas protsessil saab olla potetentsiaalne energia? Pigem võiks potentsiaalsest energiast rääkida protsessi erinevate seisundite korral, ehk et kuidas see muutub protsessi käigus.

text: Reaktsiooni hetkeolekut, kus potentsiaalne energia on tõusnud maksimumi, iseloomustatakse väärtusega mida nim. reaktsiooni aktivatsiooni energiaks, ehk selleks et reaktsioon saaks toimuda tuleb see Ea barjäär ületada. Kui katalüsaator alandab seda energiabarjääri siis kuidas saab reaktsioon selle käigus aeglustuda? Aeglustamiseks peab ta seda ju tõstma.

text: Igaljuhul vastoluline tundub see katalüsaatori definitsioon, tuleks vist kelletki targemalt selgitust küsida, ehk järgmine näd avaneb TÜ-s selleks võimalus. Kasutaja:Elvimile sai ka kirjutatud :) Mustvalge (arutelu) 11. mai 2015, kell 17:24 (EEST)
Ingliskeelne sõnastik ei ole hea allikas. Andres (arutelu) 12. mai 2015, kell 17:02 (EEST)

text: Hetkel ei leidnud asjalikumat, midagi kus oleks öeldud et pos. katal. mõistetakse lihtsalt katalüsaatorit.

text: Kas reaktsiooni aktivatsiooni energiat on võimalik tõsta? siin väidetakse, et selline avaldus on pöörane (preposterous) ning sellises tähenduses (vastandina pos. katal.) asja pole olemas (et miski mis aeglustab reaktsiooni tõstes aktivatsiooni energiat).

text: Negatiivne katalüsaator kui katalüsaator mis aeglustab reaktsiooni olevat vaid mõiste lähtuvalt üldpildist kuid mitte katalüsaatori tegumoe olemusest. Tundub et hakkan lähemale jõudma... hakkab juba vaikselt paistma negatiivset pimedust --Mustvalge (arutelu) 12. mai 2015, kell 23:14 (EEST)

message: Reaktsiooni kiirust tõstvaid katalüsaatoreid nimetatakse positiivseteks katalüsaatoriteks või lihtsalt katalüsaatoriteks, reaktsiooni aeglustavaid katalüsaatoreid aga negatiivseteks katalüsaatoriteks, ehk inhibiitoriteks. (Sissekanne saidil http://www.thefreedictionary.com/. Vaadatud 12.05.15.) See ei vasta tõele, sest võimaldab määratleda katalüüsi kui reaktsiooni kiiruse muutumist. Tegelikult tähendab katalüüs aga reaktsiooni kiirenemist, mitte kiiruse muutumist (mõlemas suunas-aeglustudes/kiirendudes). --Nimelik (arutelu) 15. jaanuar 2021, kell 10:28 (EET)
Ingliskeelsest artiklist reaktsiooni inhibiitori kohta https://en.wikipedia.org/wiki/Reaction_inhibitor A reaction inhibitor is a substance that decreases the rate of, or prevents, a chemical reaction. A catalyst, in contrast, is a substance that increases the rate of a chemical reaction. Kui keegi tahab selliseid katalüsaatori, katalüüsi ja inhibiitori mõisteid vaidlustada, tuleks korraldada pikem arutelu. Ma saaks pöörduda tuttava keemiku kaudu Eesti keemiaseltsi poole näiteks.  https://www.keemiaselts.ee/ --Nimelik (arutelu) 15. jaanuar 2021, kell 10:48 (EET)
thread_title: [[Kasutaja:Mariina]] kasutajalehelt infot katalüsaatori kohta